Am Obe hän mr denn d Kinder kenneglernt, wo an unseri Tür sin go klopfe und uns eifach  mitgnoh hän, zerscht mega schüch, aber scho nach paar Minute uftaut hän sie für uns gsunge und danzt, uns zeigt, wie si uf Änglisch könne zelle, s Vater-Unser uf Änglisch vorbättet und Lieder gsunge, wo de hesch könne usehöre, das jedes e Lied zu, für oder über Gott isch. D Verständigung isch halt scho nid eifach, mir könne kei Wort KinyaRwanda (usser "mzungu", well das immer alli sage, sobald mir uftauche) und die kleinere Kinder könne fascht kei Wort Französisch oder Änglisch…aber mir hän uns scho  verstande, mit Hand und Fuess.